Atlanta (Jorjiya shtati, AQSh)da yashovchi 7 yoshli Xloye Smit bir uyum axlatlar orasidan 1992 yilgi Olimpiada o‘yinlarining oltin medalini topib oldi. Bu haqda 30 avgust kuni ABC News xabar beradi. Qiz otasi bilan ketayotgan mahal yaqindagi chiqindilar ichida yaltiroq narsa borligini sezib qoladi. Ma’lum bo‘lishicha, u Jo Jyekobining oltin medalini topib olgan. Jyekobi bu medalni Skott Strosbo bilan birgalikda Barselonada bo‘lib o‘tgan ikki kishilik kanoe poygasida qo‘lga kiritadi. Qizning oilasi sobiq sportchi bilan bog‘lanishdi va unga mukofotni qaytarib berishdi. 29 avgust kuni Xloye o‘qiydigan birinchi sinf darsiga tashrif buyurdi va qizaloqning qilgan ishi haqida so‘zlab berdi. Jyekobining so‘zlariga ko‘ra, u iyun oyida medalidan ayrilib qoladi. Sababi noma’lum kimsalar uning mashinasiga kirib, undagi bor qimmatbaho bumlarni o‘g‘irlashadi.  2004 yil Afinada bo‘lib o‘tgan Olimpiadada Jyekobi o‘ninchi natijani qayd etgan.